รายละเอียดร้าน ตามรีวิวท่านอื่นๆ เลยนะคะ

รายการอาหารที่สั่งมากิน 10 คนค่ะ
- หมูหัน เสริฟพร้อมแตงกวา ต้นหอม แป้งโรตี น้ำจิ้มหวาน หนังหมูกรอบดีไม่มันมาก ห่อแป้งราดน้ำจิ้มหน่อย อร่อยค่ะ
- ขาห่านอบหมี่ อบมาพอดี ไม่เปื่อยไม่เหนียวเกินไป บะหมี่เส้นเหนียวนุ่ม ปรุงรสชาดอร่อย
- หูฉลามน้ำแดง ชอบที่มาเป็นแผ่นๆ ไม่ต้องใส่เนื้อปู หรือไก่ หูฉลามอร่อย แต่น้ำซุปจืดเกินไป ให้พนักงานตักแบ่งมาให้เลย ไม่ชอบที่เขาเอาถั่วงอกใส่มาด้วย ทำให้เสียรสชาด 
- ราดหน้าปลาเต้าซี่ เส้นใหญ่เหนียวนุ่มหนุบหนับ คั่วมานิดหน่อย น้ำรสชาดอร่อย ไม่ต้องปรุงเพิ่ม เนื้อปลามีชิ้นเล็กใหญ่คละกัน แต่ไม่ทันได้กินปลา
- ต้มยำเห็ดโคนญี่ปุ่น ตักแบ่งมา ได้เห็ดโคนกรุบๆ 2-3ชิ้น กุ้ง1ตัว น้ำต้มยำเปรี้ยวนำ อร่อยใช้ได้
- ปลากระพงทอด เสริฟพร้อมยำมะม่วง ทอดปลาแค่พอเหลืองๆ ไม่เกรียม เนื้อไม่กรอบไม่แข็ง รสชาดปานกลาง
- สลัดผลไม้กุ้งแก้ว กินแต่กุ้ง1ตัว กุ้งผ่าแบออกบางเกินไป ชุบแป้งแล้วทำให้แข็งไปหน่อย น่าจะผ่ากุ้งนิดหน่อยให้เนื้อกุ้งยังหนาอยู่ พอชุบแป้งแล้วจะได้กรอบนอกนุ่มใน
- แปะก๊วยคั่ว ปกติเคยกินแต่ที่เป็นของหวาน แต่อันนี้เอามาคั่วรสออกเค็มๆหน่อย ก็อร่อยดี ทานเล่นๆ หรือเป็นกับแกล้มก็น่าจะเหมาะ
- อ่อส่วน ใส่แป้งน้อยดี แต่หอยนางรมค่อนข้างคาว คนอื่นกินไม่เห็นว่าอะไร
- ผัดหมี่ฮกเกี้ยน ไม่ค่อยชอบ เพราะรสหวานนำ
- ส้มตำปูทะเล ชิมแต่เส้นมะละกอ รสชาดเข้มข้น แต่ไม่ค่อยถูกปาก คนอื่นชอบ สั่งมาสองจาน ไม่ได้ชิมปู เพราะไม่ทานเนื้อสัตว์ดิบทุกชนิด
- กุ้งแช่น้ำปลา ไม่ได้กิน
- ไอศครีมกล้วยทอด กล้วยสุกกำลังดีนิ่มนิดหวานหน่อย ชุบแป้งหนาหนึบเกินไป ไอศครีมแบบร้านสะดวกซื้อทั่วไป

ห้องคาราโอเกะตกแต่งสวยงาม ควรจองล่วงหน้า 

(รีวิวไม่ค่อยมีรสชาด ขออภัยนะคะ พิมพ์ในไอโฟนรอบแรกพิมพ์เสร็จ พอจะลงรูปหายหมดเลย ต้องพิมพ์รอบสอง รสชาดหายไปเยอะเลยค่ะ)